
              REPUBLIKA HRVATSKA
   PRIMORSKO-GORANSKA ŽUPANIJA
                   OPĆINA DOBRINJ 
  
 
	Na temelju članka 13. stavka 4. Zakona o zaštiti od požara (“Narodne novine” broj 92/10 i 114/22)  i članka 30. Statuta Općine Dobrinj („Službene novine Općine Dobrinj“ broj 8/22), Općinsko vijeće Općine Dobrinj na 6. sjednici održanoj dana 17. lipnja 2026. godine,  donosi

PROVEDBENI PLAN
unapređenja zaštite od požara na području Općine Dobrinj za 2026. godinu


I.
S ciljem unapređenja zaštite od požara za područje Općine Dobrinj, donosi se Provedbeni plan unapređenja zaštite od požara na području Općine Dobrinj za 2026. godinu (u daljnjem tekstu: Provedbeni plan).

II.
	Tijekom 2026. godine potrebno je provesti sljedeće organizacijske, tehničke i urbanističke mjere:

1. ORGANIZACIJSKE MJERE

1.1. Vatrogasne postrojbe

● Područje Općine Dobrinj pokriva Područna vatrogasna zajednica otoka Krka, Javna vatrogasna postrojba otoka Krka i Dobrovoljno vatrogasno društvo Dobrinj. 

● Teritorijalno je nadležna Javna vatrogasna postrojba otoka Krka kao središnja profesionalna vatrogasna postojba i Dobrovoljno vatrogasno društvo Dobrinj kao dobrovoljna vatrogasna postrojba. 

● Za obavljanje aktivne vatrogasne djelatnosti najmanje 10 operativnih vatrogasaca mora imati tjelesnu i duševnu sposobnost.

Izvršitelj: JVP otoka Krka i DVD Dobrinj

● Izvršiti stručni nadzor nad stanjem opremljenosti i osposobljenosti DVD Dobrinj.

Izvršitelj: DVD Dobrinj 

● Tijekom razdoblja povećane opasnosti od izbijanja požara (ljetni period) potrebno je osigurati stalno vatrogasno dežurstvo. U razdoblju od 1. lipnja do 30. rujna organizirati redovite vatrogasne ophodnje.

Izvršitelj: DVD Dobrinj,  Hrvatske šume d.o.o. - Šumarija Krk

●Izvršiti edukativne akcije u skladu s Planom upoznavanja stanovništva s opasnostima od požara i Programom upoznavanja stanovništva s opasnostima od požara.

Izvršitelj: DVD Dobrinj i Općina Dobrinj.



1.2. Normativni ustroj zaštite od požara

● Redovito usklađivati Plan zaštite od požara Općine Dobrinj.

Izvršitelj: Općina Dobrinj

●Redovito usklađivati Plan motrenja, čuvanja i ophodnje otvorenog prostora.

Izvršitelj: Općina Dobrinj, DVD Dobrinj, Hrvatske šume d.o.o. - Šumarija Krk


2. TEHNIČKE MJERE

2.1. Vatrogasna oprema i tehnika

●Opremanje vatrogasnih postrojbi izvršiti sukladno važećim zakonskim propisima. 

Izvršitelj: JVP otoka Krka, DVD Dobrinj

2.2. Sredstva veze, javljanja i uzbunjivanja

● Za učinkovito i uspješno djelovanje vatrogasaca potrebno je u tehničkom smislu osigurati trajno i učinkovito funkcioniranje dojavnih operativnih centara na broj 193 i 112.

Izvršitelj: ŽC 112 Rijeka, PVZ otoka Krka

● Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera kako bi se opasnost od nastajanja i širenja požara svela na najmanju moguću mjeru. 

Izvršitelj: PVZ otoka Krka, DVD Dobrinj, Općina Dobrinj


3. URBANISTIČKE MJERE

● U postupku izrade i donošenja prostorno-planske dokumentacije, ovisno o razini prostornih planova, obvezno utvrditi mjere zaštite od požara sukladno važećim propisima i zahtjevima javnopravnih tijela.

Izvršitelj: Općina Dobrinj

● Sustavno poduzimati mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba potrebno je osigurati stalnu prohodnost vatrogasnih pristupa i putova evakuacije.

Izvršitelj: Općina Dobrinj, KOMUN d.o.o. Šilo, Županijska uprava za ceste PGŽ, pravne osobe vlasnici većih  kompleksa.

● Za gašenje požara potrebno je osigurati minimalno potrebne količine vode za gašenje požara i tlak u hidrantskoj mreži sukladno važećim propisima. Postojeću hidrantsku mrežu održavati i uskladiti s važećim propisima.

Izvršitelj: PONIKVE VODA d.o.o., Krk
●Izvršiti pregled odlagališta komunalnog otpada te poduzimati mjere za sprječavanje divljih odlagališta.

Izvršitelj: Općina Dobrinj, PONIKVE EKO OTOK KRK d.o.o.

● Postojeću hidrantsku mrežu održavati i uskladiti s važećim propisima.
Izvršitelj: PONIKVE VODA d.o.o. Krk
4. ORGANIZACIJSKE I ADMINISTRATIVNE MJERE ZAŠTITE OD POŽARA
●Sukladno važećim propisima koji reguliraju zaštitu od požara na otvorenom prostoru nužno je urediti okvire ponašanja na otvorenom prostoru, posebice u vrijeme povećane opasnosti od požara.
Izvršitelj: Općina Dobrinj

● Koristeći sve oblike javnog priopćavanja (web stranica, radio, tisak i sl.) sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

Izvršitelj: Općina Dobrinj, PVZ otoka Krka, DVD Dobrinj

●U slučaju nastajanja požara na otvorenom prostoru, pravne osobe čije su građevine ili uređaji locirani u neposrednoj blizini požara dužne su dati na raspolaganju svoju opremu i mehanizaciju za potrebe radova na sprečavanju širenja požara ili za njegovo gašenje.

Izvršitelj: pravne osobe u neposrednoj blizini požara

● Potrebno je provoditi nadzor nad županijskim i nerazvrstanim cestama te zemljišnim pojasom uz cestu. Zemljišni pojas mora biti čist i pregledan kako zbog sigurnosti prometa tako i zbog sprečavanja nastajanja i širenja požara na njemu. Obvezno je čišćenje zemljišnog pojasa uz ceste od zapaljivih tvari, odnosno onih tvari koje bi mogle izazvati požar ili omogućiti odnosno olakšati njegovo širenje.

Izvršitelj: Županijska uprava za ceste PGŽ, Općina Dobrinj, KOMUN d.o.o. Šilo

● Potrebno je urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara, a u svrhu crpljenja vode za gašenje požara.

Izvršitelj: Općina Dobrinj, KOMUN d.o.o. Šilo

● U Dobrovoljnom vatrogasnom drušvu osigurati dežurstva i ophodnju u vrijeme povećane opasnosti od požara. Radi sprečavanja nastajanja i suzbijanja požara redovito provoditi šumsko-uzgojne mjere, uklanjati lako zapaljiv materijal i uređivati protupožarne putove. Prometnom regulacijom i stalnim kontrolama na terenu osigurati neometan pristup i prolazak vatrogasnih vozila. Redovitim kontrolama spriječiti divlje kampiranje i loženje vatre na otvorenom. 

Izvršitelj: DVD Dobrinj, Općina Dobrinj, KOMUN d.o.o. Šilo

● Poljoprivredno zemljište mora se obrađivati uz primjenu agrotehničkih mjera kojima se propisuje njegovo korištenje na način da se ne umanjuje njegova vrijednost. Tijekom korištenja poljoprivrednog zemljišta obvezno je uređivanje i održavanje rudina, živica i međa, poljskih putova i kanala. Potrebno je uklanjati suhe biljke nakon provedenih agrotehničkih mjera u trajnim nasadima najkasnije do 1. svibnja tekuće godine te suhe biljne ostatke nakon berbe najkasnije u roku od 15 dana. Uništavanje biljnih otpadaka i korova spaljivanjem na poljoprivrednom zemljištu može se obavljati isključivo uz poduzimanje mjera zaštite od požara propisanih zakonom i propisima donesenim na temelju zakona uz prethodno obavještavanje vatrogasne postrojbe o namjeri spaljivanja.

Izvršitelj: Općina Dobrinj, KOMUN d.o.o. Šilo, korisnici šuma i poljoprivrednih zemljišta 

III.

Sredstva za provedbu obveza koje proizlaze iz ovog Provedbenog plana osigurana su u Proračunu Općine Dobrinj za 2026. godinu.

IV.

Ovaj Provedbeni plan stupa na snagu osmog dana od dana objave u “Službenim novinama Općine Dobrinj”.


KLASA: 024-01/26-01/2
URBROJ: 2170-18-01-26-4
Dobrinj, 17. lipnja 2026. godine


OPĆINSKO VIJEĆE OPĆINE DOBRINJ
Predsjednik Općinskog vijeća 
Ivan Šamanić, v.r.

